**18. A feladat a középkori Magyarország történetéhez kapcsolódik.** (hosszú)

**Mutassa be a források és ismeretei segítségével a magyar nemesség XIII–XIV. századi**

**kialakulását! Válaszában koncentráljon azokra a társadalmi csoportokra, melyekből a**

**nemesség kialakult, valamint a nemesi jogok és intézmények kialakulására és a**

**nemesség belső tagolódására!**

„3. Semmiféle adót, sem „szabad dénárokat” nem fogunk szedetni a szerviensek

birtokai után. Az egyházak népeitől sem fogunk semmiféle adót szedetni.

4. Ha valamely szerviens fiú nélkül hal meg, birtoka negyed részét leánya örökölje, a

többiről úgy intézkedjék, ahogy akar. És ha váratlan halál folytán intézkedni nem

tud, rokonai örököljék. És ha egyáltalán semmi nemzetsége sincs, a király fogja

azokat birtokba venni.

7. Ha pedig a király az országon kívül akar hadat vezetni, a szerviensek ne

tartozzanak vele menni, csak az ő pénzén. Ha azonban az ellenség részéről jön sereg

az országra, mindnyájan menni tartoznak.

19. A várjobbágyokat a Szent Királytól rendelt szabadságban kell megtartani.”

*(Aranybulla)*

„A királynak a Zalán innen és túl lakó összes szerviensei […] távol lévén a bíráktól és

sok más akadály miatt a magunk igazát semmiképpen sem kereshettük: urunk

királyunktól alázatosan azt kértük, engedje meg nekünk, hogy mi magunk

bíráskodhassunk, és a vég nélkül sérelmet szenvedőknek teljes igazságot

szolgáltassunk, mindazok ellen, akiknek részéről méltánytalanul szenvedünk. A

király úr pedig kérésünket kegyesen meghallgatva jóindulatából kifolyólag jóságosan

megadta nekünk a tőle kért engedélyt.” *(Kehidai oklevél, 1232)*

„Mi tehát királyi kegyelmünkkel meghallgatván mondott országunk főpapjainak,

báróinak, előkelőinek és nemeseinek kérését, óhajuknak kegyesen eleget tenni

akarván, második András király úrnak aranypecsétjével megerősített, szóról szóra

ide beiktatott levelét, az abban foglalt minden szabadsággal egyetemben elfogadjuk,

helyeseljük és jóváhagyjuk.

Kivéve egyedül a kiváltságból kizárt cikkelyt: Hogy az örökösök hátrahagyása nélkül

elhaló nemeseknek jogukban és szabadságukban áll az egyházak, avagy tetszésük

szerint mások részére adakozni, hagyományt tenni, birtokaikat eladni vagy

elidegeníteni. Sőt ellenkezőleg, éppenséggel ne legyen joguk ezt megtenni, hanem

birtokaik jog és törvény szerint legközelebbi atyafiaikra háramoljanak.

Ugyanazon nemeseknek kérésébe is beleegyeztünk, hogy az országunk határai közt

lakó valódi nemesek, még az országunk határai közt fekvő hercegi tartományokban

levők is, megannyian ugyanazon egy szabadsággal éljenek.” *(I. Lajos dekrétuma)*







